Was effens teleurgesteld toe ons eenheid nie braaigeriewe het nie. Tony is goed ingelig oor die area en die besienswaardighede.
Baie aangename ontvangs, akkommodasie baie gerieflik met netjiese geriewe. Mooi tuine en 'n pragtige uitsig op die berge.
Tony en Vanessa het ons baie welkom laat voel van die begin af. Hul gaan die ekstra myl vir hul gaste.
Ons gasheer, Tony, het alles in sy vermoë gedoen om 'n gemaklike en genotvolle verblyf te verseker. Heerlike ontbyt elke oggend. Ons VSA kuiergaste was ook baie beïndruk. Baie dankie, Tony en Vanessa.
Kan Hildesheim Selfsorg-eenheid aanbeveel vir familievakansie, Tony en sy staf baie vriendelik en het ons verblyf besonders gemaak, waarde vir geld in die mooiste deel van land.
Ek was aangenaam verras met die verblyf. Dit was alles wat mens nodig gehad het vir 'n rustige vakansie.
Die woonstel was pragtig en het alles gehad wat mens nodig gehad het. Die uitsig oor die berge was ongelooflik mooi. Die tuin is rustig. Die diens was baie goed. Ons is geesdriftige voëlkykers en Tony was altyd bereidwillig om te help as ons nie 'n voël kon identifiseer nie. Ons kon met enige vrae na hom toe gaan en hy het altyd gehelp. Ek sal Hildesheim enige tyd aanbeveel. Eintlik wou nie een van ons daar weg nie. Ons gaan definitief weer in die toekoms!
Dis die naaste wat ek nog aan 'n Loerie was, reg voor die eetsaal! Baie lekker gebly, geslaap en die ontbyt is onverbeterlik.
Dit was die ideale wegbreek wat ons gesoek het. Alhoewel ons in die pragtige natuur gewoon het, was ons naby aan die see en ander aktiwiteite wat die tieners na uit gesien het.
Ek sal weer 'n bespreking maak by Hildesheim Gastehuis. Tony is werklik baie gasvry en gee ons steeds privaatheid. Ongelooflik skoon en netjies, maar hulle hoef nie skaam te wees om tariewe bietjie te verhoog om dalk 'n bietjie modernisering te doen hier en daar rondom die area nie.
Ons het die kuier vreeslik geniet. Die rustigheid en uitsig oor die Outeniqua-berge word perfek afgerond met voëlsang ... wat maak dat ons twee TV-verslaafdes nie eers die TV aangesit het nie. Selfs die skugter Knysna loerie het 'n draai kom maak en ons kom groet. Toni is baie behulpsaam en die persoonlike aandag is opvallend. Na 'n heerlike aandjie uit in Wilderniss was dit 'n lekker verrassing om terug te kom en te sien ons verwarmer in die kamer is reeds namens ons aangeskakel. Ontbyt is smaakvol en het ons kuier perfek afgerond. Baie dankie ... ons is koninklik behandel!